Obtenim el segell 'Reduzco' per disminuir més d'un 48% les emissions
11 de maig de 2023

L'Ajuntament de Xirivella ha sigut un dels únics quatre municipis de tota Espanya que han obtingut enguany el segell ‘Reduzco’, que concedeix el Ministeri de Transició Ecològica dins de la Xarxa de Ciutats pel Clima, per haver disminuït les seues emissions. D'estos quatre municipis som el que major percentatge de reducció ha aconseguit, un 48,41%.

A més del segell ‘Reduzco’, també hem obtingut per quart any consecutiu el segell ‘Calculo’ per la disminució de l’empremta de carboni en les instal·lacions municipals.

Esta important reducció s'ha aconseguit, sobretot, amb la substitució de més del 90% de les lluminàries de tota la localitat per altres de tecnologia LED, la compra d'energia verda certificada i una millora en l'aprofitament energètic en les instal·lacions municipals.